İspik (Quba)

İspik — Azərbaycan Respublikasının Quba rayonunun İspik kənd inzibati ərazi dairəsində kənd. Azərbaycan Respublikası Ali Sovetinin 7 fevral 1991-ci il tarixli, 54-XII saylı Qərarı ilə Quba rayonunun İspik kəndi Tüləkəran kənd Sovetindən ayrılaraq, bu kənd mərkəz olmaqla İspik kənd Soveti yaradılmışdır.

 Toponimikası 
Kəndin adı eyniadlı dağdan alınmışdır. İspik kəndinin adı ilə adlandırılan İspik dağı Qudyalçay ilə Ağçayın suayrıcında yerləşir. Hündürlüyü 1101 metrdir. Tədqiqatçıların ehtimalına görə, oronim türk dillərindəki əspək və ya aspak (aşırımlı dağ, keçidli dağ) sözünün fonetik variantıdır.

 Tarixi 

 Coğrafiyası və iqlimi 
Kənd dağətəyi ərazidə yerləşir. Ərazisi sıx meşəliklərlə əhatə olunmuşdur. Kənd Qəçrəş və Möhüc kəndləri ilə həmsərhəddir.

 Əhalisi 
2009-cu ilin siyahıyaalınmasına əsasən kəndə 1278 nəfər əhali yaşayır.Azərbaycan Respublikası Əhalisinin Siyahıyaalınması. Azərbaycan Respublikasının Dövlət Statistika Komitəsi. Bakı-2010. Səh.629 Əhalisini azərbaycanlılar təşkil edir. 

 İqtisadiyyatı 
Əhalinin məşğuliyyətini əsasən meyvəçilik, maldarlıq, əkinçilik təşkil edir.

 Mədəniyyət 
Kənddə poçt, kitabxana və mədəniyyət evi var.

 Təhsil 
Kənddə 11 illik məktəb fəaliyyət göstərir.

 Din 
Kənddə məscid mövcuddur.

 İstinadlar 

 Həmçinin bax 

Kateqoriya:Quba rayonunun kəndləri